
AVIZ


asupra propunerii legislative privind acordarea unor drepturi persoanelor care au fost persecutate politic ca urmare a participării la Revolta anticomunistă din 15 noiembrie 1987











		Biroul  permanent   al  Camerei Deputaţilor a trimis, cu adresa nr. 248 din 30 octombrie 1997, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind acordarea unor drepturi persoanelor care au fost persecutate politic ca urmare a participării la Revolta anticomunistă din 15 noiembrie 1987.


		În şedinţa din 12 noiembrie 1997, comisia a analizat propunerea legislativă şi a hotărât, cu majoritate de voturi, să o avizeze în principiu, urmând însă ca reglementarea drepturilor persoanelor persecutate politic ca urmare a participării la revolta anticomunistă de la Braşov din 15 noiembrie 1987 să se facă prin completarea prevederilor Decretului-lege 118/1990, în sensul introducerii unui nou articol după art. 11, din Decretul-lege mai sus menţionat, art. 111, care să aibă următorul cuprins:


		- Art. 111 "De prevederile prezentei legi beneficiază şi persoanele persecutate din motive politice în urma participării la Revolta anticomunistă de la Braşov din 15 noiembrie 1987".








		Comisia a adoptat această soluţie având în vedere următoarele argumente:


		1. Ţinând seama de ideea prezentată în expunerea de motive la propunerea legislativă, care subliniază existenţa unor disfuncţionalităţi  în aplicarea prevederilor Decretului-lege nr. 118/1990, republicat, şi acestei categorii de persoane persecutate politic, s-a considerat necesară introducerea unui nou articol în Decretul-lege nr.118/1990. Acesta precizează cadrul concret de acordare a unor drepturi şi reparaţii acestor persoane în limita soluţiilor date de Decretul-lege nr. 118/1990 şi nu a unei legi distincte, aşa cum propune autorul iniţiativei legislative.


		2. Totodată s-a avut în vedere reglementarea unitară a drepturilor cuvenite tuturor persoanelor persecutate din motive politice de dictatura instaurată cu începere de la 6 martie 1945. Matricea unitară a acestei reglementări   trebuie   s-o   constituie,  aşadar, dispoziţiile Decretului-lege nr. 118/1990. 


		3. De asemenea, s-a urmărit să nu se creeze discriminări între drepturile şi reparaţiile acordate diferitelor categorii de persoane persecutate din motive politice, discriminări ce ar putea apare în urma adoptării ca atare a propunerii legislative a domnului deputat Sorin Lepşa.

